**Vizsgaremek**

***AUMS***

**Access and User Management System**

Magyar Máté

Táborosi István Balázs

Lator Bence

2023.

Szegedi Vasvári Pál technikum

# A szoftver célja

# A kártyás beléptetőrendszer célja, hogy lehetővé tegye a szervezetek számára, hogy hatékonyan kezeljék a dolgozók belépését és kilépését munkahelyi területekre.

# A rendszer tartalmaz egy beléptető felületet, ahol minden felhasználónak lehetősége van belépni a saját fiókjába és ellenőrizheti a belépésének és kilépésének időpontjait, saját adatait. Két adminisztrációs felületet, amelyet csak admin jogosultsággal rendelkező felhasználók érhetnek el, ami lehetővé teszi a kártyák és a hozzájuk tartozó személyek kezelését. Egy regisztrációs ablakot, ahol egy menedzser vagy admin rangú személy létre tud hozni új felhasználót. Valamint egy beléptető terminált, amely lehetővé teszi a dolgozók számára a munkahelyi területekre történő belépést és kilépést.

# A rendszer célja, hogy biztonságosan és hatékonyan kezelje a munkahelyi belépések és kilépések folyamatát, és így megóvja a szervezet értékeinek és információinak biztonságát a jogosulatlan belépéstől és az esetleges biztonsági fenyegetésektől.

# Frontend

Alkalmazott szoftvereszközök

* Visual Studio Code
* Google Chrome

A REST API elkészítéséhez Python-t használtunk, mely egy nagyon magas szintű programozási nyelv. Részletesebben majd a Backend kifejtésénél.


Nyelvhasználat

* HTML
* Javascript
* CSS

Megvalósítást segítő keretrendszerek

* VueJs
* Bootstrap
* JQuery

### **Login**

Egy olyan dizájn létrehozása volt a cél, amely megállja a helyét a mai letisztult kinézetet uralta világban, de mégis hoz egy kis élénk színösszeállítást, amely kevésbé használatos manapság.

A weboldal megnyitása után ez a felület fogad minket, ahol kettő input mező és egy, a bejelentkezést végrehajtó gomb található. A mezőkbe kattintás után egy zöldes animáció fogad, illetve a kis ikonok elcsúszása balra.